****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DVOR**

**OPĆINSKO VIJEĆE**

KLASA: 400-07/23-01/07

URBROJ: 2176-8-02-23-01

Dvor, 27. lipnja 2023.

Na temelju članka 18. Zakona o Proračuna („Narodne novine“ broj 144/21) i članka 30. Statuta Općine Dvor ( „Službeni vjesnik „ broj 07/21, Općinsko vijeće Općine Dvor, na 16. sjednici održanoj 27. lipnja 2023. godine, donijelo je

**O D L U K A**

**o izmjeni i dopuni Odluke o izvršenju Proračuna Općine Dvor za 2023. godinu**

**Članak 1.**

U Odluci o izvršenju Proračuna Općine Dvor za 2023. godinu (“Službeni vjesnik“, broj 99/2022) iza članka 10. dodaje se članak 10a. koji glasi:

„Članak 10a.

Sredstva iz Proračuna mogu se plasirati ustanovama i trgovačkim društvima u vlasništvu Općine, putem pozajmice uz kamatu u visini eskontne stope, ako to ne ometa redovito izvršenje proračunskih izdataka. Date pozajmice moraju se vratiti u Proračun do 31. prosinca 2023. godine.

Novčana sredstva iz prethodnog stavka ne smiju se ulagati u dionice i udjele trgovačkih društava, osim ako su za tu namjenu osigurana sredstva u Proračunu za tekuću godinu.

Kada se sredstva Proračuna koriste za sanaciju, dokapitalizaciju ili kao udio u sredstvima pravne osobe, Općina Dvor postaje suvlasnik imovine u tim pravnim osobama razmjerno uloženim sredstvima.“

**Članak 2.**

Ova Odluka stupa na snagu dan nakon objave u „Službenom vjesniku“.

 PREDSJEDNIK VIJEĆA

 Stjepan Buić